
	ЦЕНТАР ЗА РАЗВОЈ ПОЉОПРИВРЕДЕ И СЕЛА
БАЊА ЛУКА
	

	
	
	.


Војводе Момчила 10 – 12 Бања Лука, тел: 051/433-620

На основу члана 64.став 1.тачка б) , члана 70.Закона о јавним набавкама  Босне и Херцеговине (Службени гласник  БиХ бр.39/14,59/22, 50/24) и члана 33. Статута Центра за развој пољопривреде и села, а на основу утврђене препоруке од стране комисије број:956-1/25 од  19.09.2025.године, за провођење поступка за избор најповољнијег  понуђача за набавку роба „Набавка пољопривредних машина “     Директор Центра  д о н о с и, сљедећу

О Д Л У К У
о избору најповољнијег понуђача

1.Прихвата се приједлог-препорука Комисије број:956-1/2025 од 19.09.2025.године,- „Набавка  пољопривредних машина“   у отвореном поступку  број:840/25 од 27.08.2025.године, објављеном на Порталу јавних набавки, обавјештење о набавци број: 256-1-1-21-3-20/25  дана  27.08.2025.године, а у („Службеном гласнику БиХ“ број: 51/25) од     29.08.2025. године. 

2.Уговор се додјељује понуђачу „AGROCOOP“  д.о.о.  Кобатовци-Лакташи, понуда број: 25-0100-000826 од  03.09.2025. године, за понуђену цијену од 57.350,00 КМ без ПДВ-а, односно 67.099,50 КМ са ПДВ-ом.

3. Понуда понуђача из тачке 2.ове одлуке је једина примљена   и прихватљива по критеријуму најниже цијене, у складу са чланом 64.тачка 1. под б) Закона о јавним набавкама Босне и Херцеговине.

4.Уговорни орган закључиће уговор са најповољнијим понуђачем под условима утврђеним у тендерској документацији. Прије закључења уговора,  понуђач из тачке 2. ове одлуке дужан је, у року од 5 дана од дана пријема обавјештења о избору, уговорном органу доставити документе којима доказује своју личну способност.
Ови документи су наведени  у члану 45. Закона о јавним набавкама („Службени гласник БиХ“ број 39/14,59/22,50/24). Најповољнији понуђач је дужан доставити оригинале или овјерене фотокопије наведених докумената, с тим да документи наведени у члану 45. Закона о јавним набавкама („Службени гласник БиХ“ бр.39/14, 59/22, 50/24) не смију бити старији од три мјесеца, рачунајући од дана достављања  понуде. Документи морају бити достављени на протокол уговорног органа  најкасније пети дан  по пријему одлуке о избору, у радном времену уговорног органа  (најкасније до 15:00 часова) без обзира на који начин су послати. 
Уколико су наведени документи достављени у саставу понуде понуђач се ослобађа достављања истих.

5.Ова одлука објавиће се на веб-страници: www.crusbl.org истовремено са упућивањем понуђачима који су учествовали у поступку јавне набавке, сходно члану 70.став (6) Закона о јавним набавкама. 

6. Ова одлука се доставља  свим понуђачима који су  учествовалиу поступку јавне набавке, у складу са чланом 71. став (2) Закона о јавним набавкама. 

О б р а з л о ж е њ е

Поступак јавне набавке покренут је Одлуком о покретању поступка јавне набавке број:839/25-О од  27.08.2025.године. Јавна набавка је проведена путем отвореног поступка. 
Процијењена вриједност јавне набавке без ПДВ-а: 58.000,00 КМ.

Обавјештење о набавци број:256-1-1-21-3-20/25 објављено на Порталу јавних набавки дана  27.08.2025.године, а у („Службеном гласнику БиХ“ број: 51/25 од 29.08.2025. године). 

Комисија за јавну набавку, именована је рјешењем број:840-1/25 од  27.08.2025.године.
Тендерска документација је објављена на Порталу јавних набавки те је исту са портала јавних набавки преузело 17 (седамнаест)  понуђача.
Извјештај о преузимању тд од стране понуђача од  18.09.2025.године, у прилогу ТД.

У предвиђеном року за достављање понуда пристигла је једна понуда  регистрована у Записнику о пријему понуда  бр:921/25 од 12.09.2025. године. 

Дана 18.09.2025.године у 11:30 часова  извршено је јавно отварање понуда о чему је сачињен Записник са отварања понуда бр.953/25 од 18.09.2025.г. који је благовремено (у законском року) путем факса  достављен   понуђачу који је доставио понуду у предметном поступку набавке.Комисија за јавну набавку је благовремено и правилно извршила отварање понуда и оцјену приспјелих понуда, о чему је сачинила одговарајуће записнике. Комисија је констатовала да је пристигла само једна понуда-  и то сљедећа: 

1. „AGROCOOP“ д.о.о.  Кобатовци-Лакташи понуда пристигла дана 
12.09.2025.године у 15:00 часова, цијена понуде износи 57.350,00 КМ без ПДВ-а, док укупна цијена понуде са ПДВ-ом износи  67.099,50 КМ.
	
Понуда је благовремено запримљена, а неблаговремено запримљених понуда није било.

Комисија је приступила детаљном прегледању достављене понуде, у циљу утврђивања да ли су достављени сви тражени документи и да ли задовољавају квалификационе услове. Комисија је вршила  анализу сваког документа појединачно, његову важност као и рачунску исправност понуде. 

Комисија је једногласно констатовала да је понуђач  „AGROCOOP“ д.о.о.  Кобатовци-Лакташи  испунио услове за  учешће-квалификацију и доставио понуду у складу са условима прописаним тендерском документацијом и иста је прихватљива за уговорни орган.
У поступку доношења ове одлуке посебно су цијењене чињенице да је Комисија, правилно и потпуно извршила оцјену квалификованости понуђача те оцјену приспјеле понуде,  сходно критеријумима из тендерске документације. 

У поступку оцјене проведеног поступка, руководилац уговорног органа није нашао разлоге, неправилности нити пропусте у раду, који би евентуално били основ за неприхватање препоруке комисије за јавну набавку. 
Увидом у приспјелу понуду и приложену документацију, у поступку је оцијењено да је Комисија у свему правилно поступила те да је избор најповољнијег понуђача извршен у складу са Законом о јавним набавкама, подзаконским актима, интерним актима и тендерском документацијом.

С обзиром да је тендерском документацијом, као критеријум за избор најповољнијег понуђача утврђена најнижа цијена, као и чињеницу да је пристигла једна понуда која је прихватљива, комисија је оцијенила да је понуђач „AGROCOOP“ д.о.о.  Кобатовци-Лакташи,   доставио цијену за предметну набавку у износу од 57.350,00 КМ без ПДВ-а односно 67.099,50 КМ са ПДВ-ом, те је ваљало прихватити приједлог комисије и одлучити као у диспозитиву. 

Из наведених разлога, комисија је примјеном члана 64. став 1. тачка б) Закона о јавним набавкама БиХ (најнижа цијена), предложила уговорном органу да са наведеним понуђачем закључи уговор за „Набавку пољопривредних машина“, а што је уговорни орган прихватио и одлучио као у диспозитиву ове Одлуке. 

Након доношења  одлуке о избору најповољнијег понуђача,  комисија за јавне набавке ће упутити позив најповољнијем понуђачу да достави документе којима доказује своју личну способност, ови документи су наведени у члану 45. став 2) тачка а), б), ц) и д) Закона о јавним набавкама  (Службени гласник БиХ број 39/14,59/22,50/24). Најповољнији понуђач је дужан доставити уговорном органу  оригинале или овјерене фотокопије наведених докумената из члана 45.ЗЈН-а, у року од 5 дана од дана када уговорни орган обавијести понуђаче о донесеној одлуци. Ови  документи не смију бити старији од три мјесеца рачунајући од дана подношења понуде уговорном органу. 

Поука о правном лијеку: 

	Сваки понуђач који има легитиман интерес за конкретни уговор о јавној набавци и који сматра да је Уговорни орган  у току конкретног поступка додјеле уговора прекршио  једну или више одредби Закона о јавним набавкама  БиХ  или подзаконских аката донесених на основу њега  има право изјавити жалбу на поступак. Жалба се изјављује  у писаној форми  Канцеларији за разматрање жалби путем Уговорног  органа директно на протокол,  или препорученом  поштанском пошиљком, у најмање 3 (три) примјерка у року од  10 (десет) дана од дана пријема обавјештења (одлуке) о избору најповољнијег  понуђача.

У случају подношења жалбе, жалилац је обавезан доставити оригиналан доказ о плаћеној накнади за покретање жалбеног поступка, овјерен од стране банке, у тренутку достављања жалбе. Као валидан доказ ће се сматрати извод или потврда банке  о извршеним трансакцијама. Такође доказ о уплати треба да садржи податке како би се могао идентификовати поступак јавне набавке у којем је изјављена  жалба у зависности  од фазе поступка у којој је жалба изјављена, односно жалиоци би се требали позвати на број обавјештења о набавци у случају жалбе на обавјештење о набавци,  број тендерске документације  у случају жалбе на тендерску документацију, број одлуке  о избору /поништењу у случају одлуке о избору/поништењу, исл.   


Број: 957/2025-О					                  ДИРЕКТОР
Дана: 19.09.2025.године		                              Драшко Илић, дипл.екон.
                                                                                           ________________________

